Jalan Negeri Kedah K610

Jalan Negeri Kedah K610 (Jalan Sungai Bongkok atau Jalan Kampung Bongkok) ialah jalan negeri biasa yang terletak di bahagian utara Daerah Kuala Muda, dalam negeri Kedah, Malaysia. Ia diselenggarakan oleh Jabatan Kerja Raya (JKR) Daerah Kuala Muda dengan panjang keseluruhan iaitu, , yang bertindak menghubungkan Kampung Batu Dua di barat dengan Kampung Batu Empat di timur.

Gambaran keseluruhan 
K610 bermula sebagai kilometer sifar di pertemuan antara FT 176 (Jalan Gurun–Kepala Batas) dan Jalan Petronas Fertiliser Kedah, berdekatan dengan Petronas Fertiliser Kedah di perkampungan kecil bernama Kampung KM 3 Simpang Empat Petronas. K610 akan membengkok ke tenggara, di samping menelusuri kawasan perladangan kelapa sawit Ladang Harvard Bahagian Tiga. Terdapat simpang jalan kampung (Jalan Perhubungan Desa; JPD) ke Kampung Batu Dua yang terletak tidak jauh dari penamat baratnya, lalu melintasi beberapa anak sungai dari Sungai Bongkok. Sebelum memasuki kawasan perkampungan Kampung Bongkok, K610 akan membuat lintasan dengan Sungai Bongkok yang bersumber dari Hutan Simpanan Kekal (HSK) Gunung Jerai. K610 akan membuat lintasan kedua dengan Sungai Bongkok, lalu membengkok ke arah utara dengan melalui kawasan estet kelapa sawit dan pokok getah di Ladang Hasbah, Ladang Lim Heng Tong dan Ladang Sungai Bongkok. Sebelum tamat di pertemuan FT 176 di Kampung Batu Empat, K610 akan bersimpang dengan Jalan Permai Utama, ke perumahan sejajar Taman Permai Utama. K610 tiba di penamat timurnya berdekatan dengan Sekolah Kebangsaan Batu Empat dan Sekolah Menengah Kebangsaan Batu Lima, dengan membuat pertemuan antara FT 176.

Persimpangan utama 
Kesemua bahagian laluan negeri ini terletak di Daerah Kuala Muda, Kedah, Malaysia.

|-

Lihat juga 
 Senarai jalan negeri di Kedah

Rujukan

Pautan luar 
 Peta Jalan Raya JKR Semenanjung Malaysia, Jabatan Kerja Raya Malaysia

Pengangkutan di Mukim Gurun
610